smcproject/ml-wiki-sentences huggingface dataset:
രണ്ട് കൈകളെക്കൊണ്ട് ഒരേ മുദ്ര കാണിക്കുന്നതിന് "സം‌യുക്തം" എന്നും, ഒരു കൈകൊണ്ട് കാണിക്കുന്നതിന്‌ "അസം‌യുക്തം" എന്നും, വിഭിന്ന മുദ്രകൾ രണ്ട് കൈകളെക്കൊണ്ട് കാണിക്കുന്നതിന്‌ "മിശ്രം" എന്നും, ഒരേ മുദ്രകൊണ്ട് ഒന്നിലധികം വസ്തുക്കളെ കാണിക്കുന്നതിനെ "സമാനമുദ്ര" എന്നും പറയുന്നു.
ഒരു ആശയത്തെ പ്രകടിപ്പിക്കുവാൻ ഉദ്ദേശിക്കുന്നുവോ അവയെ കാണിക്കുവാൻ ഉപയോഗിക്കുന്ന മുദ്രകളെ "വ്യഞ്ജകമുദ്ര" എന്ന് പറയുന്നു.
ഏതൊരു വസ്തുവിനെ കാണിക്കുന്നുവോ അതിന്റ ആകൃതിയും പ്രകൃതിയും അനുകരിക്കുന്നതുകൊണ്ട് ഈ മുദ്രകളെ "അനുകരണ മുദ്ര" എന്ന് പറയുന്നു
മുദ്രയുടെ ചലനങ്ങളെ ഹസ്തകരണങ്ങൾ എന്ന് വിശേഷിപ്പിക്കുന്നു.
നാലുതരത്തിലുള്ള ഹസ്തകരണങ്ങളാണ് നാട്യശാസ്ത്രത്തിൽ നിർദ്ദേശിച്ചിട്ടുള്ളത്.
ആവേഷ്ടിതകരണം ചൂണ്ടുവിരൽ മുന്നിലും മറ്റുവിരലുകൾ അതിനുപിന്നിലായും അകലെനിന്ന് അടുത്തേക്ക് ചുഴറ്റി കൊണ്ടുവരുന്ന ചലനം ഉദ്വേഷ്ടിതകരണം ചൂണ്ടുവിരൽ മുന്നിലായി അടുത്തുനിന്നും അകലേക്കുകൊണ്ടുപോവുന്ന ചലനം വ്യാവർത്തികരണം ചെറുവിരൽ മുൻപും മറ്റുവിരലുകൾ പിറകേയും ആയി  അടുത്തേക്ക് ചുഴറ്റുക പരിവർത്തിതകരണം ചെറുവിരൽ മുന്നിലായി അകലേക്ക് ചുഴറ്റുക ചിത്രശാല അസം‌യുക്തഹസ്തങ്ങൾ പതാക ഹസ്തം ത്രിപതാക ഹസ്തം കടകാമുഖഹസ്തം ചന്ദ്രകലാഹസ്തം സിംഹമുഖഹസ്തം താമ്രചൂഢഹസ്തം ചതുരഹസ്തം കർത്തരി മുഖഹസ്തം ഹംസാസ്യഹസ്തം സർപശീർഷഹസ്തം ഹംസപക്ഷഹസ്തം സുചീഹസ്തം പദ്മകോശഹസ്തം തൃശൂലഹസ്തം അലപദ്മഹസ്തം സം‌യുക്തഹസ്തങ്ങൾ അഞ്ജലിഹസ്തം കർക്കടഹസ്തം ശിവലിംഗഹസ്തം സ്വസ്തികഹസ്തം വരാഹഹസ്തം ചക്രഹസ്തം
ഹസ്താമലകൻ ഇംഗ്ലീഷ് വിലാസം https://ml.wikipedia.org/wiki/Hastamalakacharya ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അദ്വൈതചിന്തകനായിരുന്ന ആദിശങ്കരന്റെ നാല് പ്രധാന ശിഷ്യന്മാരിൽ ഒരുവനാണു് ഹസ്താമലകൻ .
ശങ്കരൻ സ്ഥാപിച്ച ദ്വാരകാപീഠത്തിലെ ആദ്യത്തെ ആചാര്യൻ ഇദ്ദേഹമാണു്.
തൃശൂരിലെ ഇടയിൽ മഠം സ്ഥാപിച്ചതും ഹസ്താമലകൻ ആണെന്നു വിശ്വസിക്കുന്നു.
സ്വയംബോധം എന്ന പഴം കയ്യിലുള്ളവൻ (ഹസ്തത്തിൽ അമലകം ഉള്ളവൻ) എന്നർത്ഥത്തിലാണു് ഹസ്താമലകൻ എന്ന പേരു ലഭിച്ചത്.
ഇദ്ദേഹം കൊല്ലൂരിൽ വച്ച് നീ ആരാണെന്നുള്ള ചോദ്യത്തിനുത്തരമായി പന്ത്രണ്ട് വരികളിൽ അദ്വൈതദർശനത്തിന്റെ സാരം മുഴുവൻ ശങ്കരനെ ചൊല്ലിക്കേൾപ്പിച്ചെതാണു ഹസ്താമലകസ്തോത്രം എന്ന പേരിൽ അറിയപ്പെടുന്നത്.
↑ http://aumamen.com/story/story-of-hastamalaka ↑ http://www.sankaracharya.org/hastamalaka.php ↑ https://sites.google.com/site/vedicscripturesinc/home/srishankaracharya/hastamlaka ↑ http://sanskritdocuments.org/sites/snsastri/hastasans.pdf
ഹസ്തലക്ഷണദീപിക ഇംഗ്ലീഷ് വിലാസം https://ml.wikipedia.org/wiki/Hastha_Lakshana_Deepika
കേരളത്തിൽ രചിക്കപ്പെട്ട ഒരു നാട്യശാസ്ത്രഗ്രന്ഥമാണ് ഹസ്തലക്ഷണദീപിക .
കടത്തനാട്ട് ഉദയവർമ്മ തമ്പുരാനാണ് നാട്യശാസ്ത്രത്തിലെ കൈ മുദ്രകളുടെ പ്രയോഗവും വിവരണവും ഉൾക്കൊള്ളിച്ചു കൊണ്ട് ഈ കൃതി രചിച്ചത്.
സംസ്കൃതശ്ലോകങ്ങളും അതിന്റെ മലയാളവ്യാഖ്യാനവും ചേർന്നുള്ള രൂപത്തിലാണ് ഈ കൃതി ക്രോഡീകരിച്ചിട്ടുള്ളത്.
കേരളത്തിലെ നൃത്തപാരമ്പര്യത്തിന്റെ ഒരു അടിസ്ഥാനപ്രമാണമായി ഈ കൃതി സ്വീകരിക്കപ്പെട്ടിട്ടുണ്ട്.
ഇതും കാണുക നാട്യശാസ്ത്രം അഭിനയ ദർപ്പണം കൂടിയാട്ടം കഥകളി ഭരതനാട്യം അവലബങ്ങൾ
ഹസ്തരേഖാശാസ്ത്രം
കൈത്തലത്തിന്റെ നിറം,രേഖകൾ തുടങ്ങിയവ നിരീക്ഷിച്ചു വ്യക്തികളുടെ സ്വഭാവം മനസ്സിലാക്കാമെന്നും ഭാവിഫലങ്ങൾ പ്രവചിയ്ക്കാമെന്നും അവകാശപ്പെടുന്ന ഒരു വിജ്ഞാനശാഖയാണ് ഹസ്തരേഖാശാസ്ത്രം .
ഏകമാനമായ സ്ഥിതീകരണങ്ങളുടെ അഭാവം നിമിത്തം ഒരു കപടവിജ്ഞാനശാഖയെന്നു ഈ മേഖലയെ വിശേഷിപ്പിയ്ക്കുന്നുണ്ട്.
Some of the lines of the hand in palmistry: 1: Life line - 2: Head line - 3: Heart line - 4: Girdle of Venus - 5: Sun line - 6: Mercury line - 7: Fate line സ്വാധീനം
ഭാരതത്തിൽ നിന്ന്  ചൈന, ടിബറ്റ്, ഈജിപ്ത്, പേർഷ്യ,പാലസ്തീൻ, ബാബിലോണിയ യൂറോപ്പ് എന്നിവിടങ്ങളിലേക്ക് വ്യാപിച്ചുവെന്നു കരുതുന്നു.
ചിലയിടങ്ങളിൽ കൈനോട്ടം എന്നപേരിലും ഇത് അറിയപ്പെടുന്നു.
വാല്മീകി 567 ശ്ലോകങ്ങൾ ഉൾക്കൊള്ളുന്ന ഒരു പുസ്തകം ഈ വിഷയത്തെക്കുറിച്ചെഴുതിയതായി കരുതുന്നു യവനദാർശനികനായിരുന്നു അനക്സഗോറസ് ഹസ്തരേഖയെക്കുറിച്ച് പഠിച്ചിരുന്നതായും ചരിത്രരേഖകൾ സാക്ഷ്യപ്പെടുത്തുന്നു.
അലക്സാണ്ടർ ചക്രവർത്തി തന്റെ ഉദ്യോഗസ്ഥരുടെ സ്വഭാവസവിശേഷതകൾ മനസ്സിലാക്കാൻ ഹസ്തരേഖാശാസ്ത്രം ഉപയോഗിച്ചിരുന്നതായും പറയപ്പെടുന്നു .
കേവലംഅന്ധവിശ്വാസപരമായ ഒരു സംഹിതയായി ഹസ്തരേഖാശാസ്ത്രത്തെ ആധുനിക ശാസ്ത്രം വിലയിരുത്തുന്നു.
↑ Park, Michael Alan.
Palmistry or HandJive?
In Science Confronts the Paranormal.
Kendrick Frazier.
pp. 198-2010.
ISBN 978-1-61592-619-0 ↑ Park, Michael Alan.
ISBN 978-1-61592-619-0 ↑ Dwivedi.
Wonders of Palmistry pp. 16-20 ↑ Dwivedi.
Wonders of Palmistry p. 25-26 ↑ Sharma.
The A-Z of Palmistry.
p. 95 ↑ https://www.manoramaonline.com/astrology/astro-news/palmistry-letter-x-on-palms-meaning.html ↑ Omura.
pp.172 -174.
According to this theory, palmistry developed in India and then extended across the world.
↑ James, Brandon.
"PALMISTRY".
Retrieved 20 February 2012.
↑ Preece, P. F., Baxter, J. H. (2000).
Scepticism and gullibility: The superstitious and pseudo-scientific beliefs of secondary school students.
International Journal of Science Education, 22(11), 1147-1156.
ഹസ്ബന്റ്സ് ഇൻ ഗോവ ഇംഗ്ലീഷ് വിലാസം https://ml.wikipedia.org/wiki/Husbands_in_Goa
സജി സുരേന്ദ്രൻ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഹസ്ബന്റ്സ് ഇൻ ഗോവ .
ജയസൂര്യ , ഇന്ദ്രജിത്ത് , ലാൽ , ആസിഫ് അലി , ഭാമ , റിമ കല്ലിങ്കൽ , രമ്യ നമ്പീശൻ എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
കൃഷ്ണ പൂജപ്പുര ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.
അഭിനേതാക്കൾ ജയസൂര്യ – ഗോവിന്ദ് ഇന്ദ്രജിത്ത് – അഡ്വ.
ജെറി തോമസ് ആസിഫ് അലി – അർജ്ജുൻ ലാൽ – സണ്ണി കലാഭവൻ മണി ഭാമ – അഭിരാമി റിമ കല്ലിങ്കൽ – ടീന രമ്യ നമ്പീശൻ – വീണ പ്രവീണ – ആനി സരയൂ – സാനിയ ഇന്നസെന്റ് – നാടാർ (ടി.ടി.ഇ.) സുരാജ് വെഞ്ഞാറമൂട് – വാസ്കോ ദിവ്യ പത്മിനി മായാ ഉണ്ണി – ജെസ്സിക്ക അലീന – ജെന്നിഫർ സംഗീതം
സംഗീതസംവിധാനം നിർവ്വഹിച്ചിരിക്കുന്നത് എം.ജി. ശ്രീകുമാർ .
"ഹസ്ബന്റ്സ് ഇൻ ഗോവ" ഷിബു ചക്രവർത്തി ജോർജ്ജ് പീറ്റർ 3:29 2.
"മൗനം" രാജീവ് ആലുങ്കൽ നജിം അർഷാദ് , റിമി ടോമി 4:50 3.
"മൗനം" രാജീവ് ആലുങ്കൽ റിമി ടോമി 4:50 4.
"നീലനീല കടലിനു" വയലാർ ശരത്ചന്ദ്രവർമ്മ അലക്സ്, സുദീപ് കുമാർ 4:29 5.
"പിച്ചകപ്പൂ" ( നമ്പർ 20 മദ്രാസ് മെയിലിൽ നിന്ന്; സംഗീതം: ഔസേപ്പച്ചൻ ) ഷിബു ചക്രവർത്തി എം.ജി. ശ്രീകുമാർ 3:43 പുറത്തേക്കുള്ള കണ്ണികൾ ഹസ്ബന്റ്സ് ഇൻ ഗോവ ഇന്റർനെറ്റ് മൂവി ഡാറ്റാബേസിൽ ഹസ്ബന്റ്സ് ഇൻ ഗോവ – മലയാളസംഗീതം.
ഹസ്റത്ത് മോഹാനി ഇംഗ്ലീഷ് വിലാസം https://ml.wikipedia.org/wiki/Hasrat_Mohani
ഇന്ത്യൻ  സ്വാതന്ത്ര്യ സമര സേനാനിയും പത്ര പ്രവർത്തകനും ഉർദു കവിയുമായിരുന്നു ഹസ്രത്ത് മോഹാനി .
സെയ്ദ് ഫസലുൽ ഹസൻ എന്നായിരുന്നു മൗലാനയുടെ യഥാർത്ഥ പേര്.
തൂലികാ നാമമായി ഹസ്റത്ത് എന്ന പേര് ഉർദു കാവ്യ രചനയ്ക്ക് സ്വീകരിക്കുകയായിരുന്നു.
മോഹാനി എന്നത് അദ്ദേഹത്തിന്റെ ജന്മദേശമായിരുന്നു.  'ഇങ്കിലാബ് സിന്ദാബാദ്'  എന്ന മുദ്രാവാക്യം  1921 ൽ മോഹാനി മുൻപോട്ടു വച്ചതാണ്.
ബ്രിട്ടീഷ് പ്രവിശ്യയിലെ ഉന്നാവോ ജില്ലയിൽ 1875 ലാണ് സെയ്ദ് ഫസുൽ ഹസൻ എന്ന ഹസ്രത്ത് മൊഹാനി ജനിച്ചത്.
അദ്ദേഹത്തിന്റെ പ്രപിതാമഹാന്മാർ ഇറാനിലെ നിഷാപൂരിൽ നിന്ന് വന്നവരാണ്.
ഇന്ത്യൻ സ്വാതന്ത്ര്യ സമര പ്രസ്ഥാനത്തിലെ പ്രധാന വ്യക്തിത്വങ്ങളിലൊന്നായിരുന്നു ഹസ്രത് മൊഹാനിയുടേത്.
ബാലഗംഗാധര തിലകനൊപ്പം സമരത്തിന്റെ മുൻ നിരയിൽ നിന്ന് പ്രവർത്തിച്ചു.
തീവ്ര ഭക്തി നിറഞ്ഞ നിരവധി കൃഷ്ണ ഗീതങ്ങൾ അദ്ദഹം രചിക്കുകയുണ്ടായി.
കൃഷ്ണ ജന്മാഷ്ടമി ദിവസം മിക്കവാറും അദ്ദേഹം മധുരയിലെത്താറുണ്ടാരുന്നു.
പഠനത്തിൽ അതീവ സമർത്ഥനായിരുന്ന അദ്ദേഹം ഒന്നാമനായി സംസ്ഥാന പരീക്ഷകൾ പാസായി അലിഗർ മുസ്ലീം സർവകലാശാലയിൽ മൗലാന മുഹമ്മദ് അലി ജവഹർ, മൗലാന ഷൗക്കത്തലി എന്നിവരുടെ സതീർത്ഥ്യനായിരുന്നു.
തസ്ലീം ലഖ്നാവിയും നസീം ദഹ്ൽവിയും ഉൾപ്പെടെയുള്ള പ്രസിദ്ധ ഉറുദു കവികൾ അവിടെ അദ്ദേഹത്തിന്റെ ഗുരുനാഥന്മാരായിരുന്നു.
രചനകൾ കുല്ലിയാത്ത് -എ-ഹസ്രത്ത് മോഹാനി ഇഷാര-എ-കലാം-എ-ഗാലിബ് നുക്കാത്ത്- എ-സുഖൻ മുഷാഹിദാത്ത്-എ-സിന്ദാൻ
ചുപ്കേ ചുപ്കേ രാത് ദിൻ എന്ന ജനകീയ ഉർദു ഗസൽ ഇദ്ദേഹത്തിന്റെ രചനയാണ്.
ഗുലാം അലിയുടെ ആലാപനത്തിലൂടെ ഏറെ പ്രശസ്തമായ ഈ ഗസൽ പിന്നീട് ജഗതജിത് സിംഗ് ഉൾപ്പെടെയുള്ള പ്രശസ്തർ പിന്നീട് ആലപിക്കുകയുണ്ടായി.
1982-ൽ പുറത്തിറങ്ങിയ നിക്കാഹ് സിനിമയിലും അദ്ദേഹത്തെ അവതരിപ്പിച്ചിട്ടുണ്ട്.
1921-ൽ റാം പ്രസാദ് ബിസ്മൽ അഹമ്മദാബാദ് കോൺഗ്രസിൽ ഷാജഹാൻപൂരിലെ തന്റെ അനുയായികളോടൊപ്പം പങ്കെടുക്കുകയുണ്ടായി.
ഈ സമ്മേളനത്തിന്റെ പ്രധാന അജണ്ടകളിലൊന്നായിരുന്ന പൂർണ്ണ സ്വരാജിന്റെ അവതരണ പ്രമേയത്തിൽ ആശ്ഫാക്കുല്ലാ ഖാനൊടൊപ്പം പ്രധാന പങ്കു വഹിച്ചു.
സമ്മേളനത്തിൽ സ്വരാജിനായുള്ള പ്രമേയം അവതരിപ്പിച്ചത് മോഹാനി ആയിരുന്നു.
ഗാന്ധിജിക്ക് ആദ്യം ഇതിനോട് യോജിപ്പുണ്ടായിരുന്നില്ല.
പക്ഷേ യുവജനങ്ങളുടെ ഇച്ഛാശക്തിക്കു മുന്നിൽ അദ്ദേഹം അവരോടു യോജിക്കുകയായിരുന്നു.
പാർലമെന്റ് അംഗമായിട്ടും ഔദ്യോഗിക ഭവനങ്ങളിൽ താമസിച്ചില്ല.
വിദേശ സാധനങ്ങൾ പൂർണ്ണമായും ബഹിഷ്കരിച്ചു.
ഇന്ത്യൻ സ്വാതന്ത്ര്യ സമരം
അനേക വർഷങ്ങൾ ജയിലിൽ കഴിഞ്ഞ അദ്ദേഹത്തിന്റെ പ്രധാന രചനകളിൽ പലതും ജയിലറയ്ക്കുള്ളിൽ പിറവിയെടുത്തവയാണ്.
‘ഉർദു-എ- മുഅല്ല’ എന്ന അദ്ദേഹത്തിന്റെ പത്രം ബ്രിട്ടീഷുകാർ നിരോധിക്കുകയും പത്രാധിപരായ മോഹാനിയെ ജയിലിലയക്കുകയും ചെയ്തു.
ഇന്ത്യയുടെ ചരിത്രത്തിലാദ്യമായി പൂർണ്ണ സ്വാതന്ത്ര്യം (ആസാദി-ഏ-കാമിൽ)എന്ന ആവശ്യം ഉയർത്തിയത് അദ്ദേഹമായിരുന്നു.
കമ്മ്യൂണിസ്റ്റ് മുന്നേറ്റത്തിൽ
ഇന്ത്യൻ കമ്മ്യൂണിസ്റ്റ് പ്രസ്ഥാനത്തിന്റെ തുടക്കകാരിലൊരാളാണ് അദ്ദേഹം.
ഞാൻ ഒരു മുസ്ലിം കമ്മ്യൂണിസ്റ്റ് ആണെന്നാണ് അദ്ദേഹം സ്വയം പരിചയപ്പെടുത്തിയിരുന്നത്.
ബ്രിട്ടീഷ്  വിരുദ്ധ ആശയങ്ങൾ പ്രചരിപ്പിച്ചതായി ആരോപിച്ച് അദ്ദേഹത്തെ ജയിലിലടയ്ക്കുകയുണ്ടായി.
സ്വാതന്ത്ര്യാനന്തരം ഇന്ത്യയിൽ താമസിക്കാനാണ് അദ്ദേഹം തീരുമാനിച്ചത്.
13 മേയ് 1951 ൽ ലക്നോവിൽ വച്ച് മരണപ്പെട്ടു.
1951-ൽ മൗലാന ഹസ്റത്ത് മൊഹാനി ഹസ്റത്ത് മൊഹാനി മെമ്മോറിയൽ സൊസൈറ്റി സ്ഥാപിച്ചു.
പാകിസ്താനിലെ കറാച്ചിയിൽ ഹസ്രത്ത് മൊഹാനി സ്മാരക ലൈബ്രറിയും ട്രസ്റ്റും പ്രവർത്തിക്കുന്നുണ്ട്.
കറാച്ചിയിൽ ഇദ്ദേഹത്തിന് സ്മാരകമായി റോഡും ഉണ്ട്.
ഇന്ത്യയിലെ കൊൽക്കത്തയിൽ അദ്ദേഹത്തിന്റെ സ്മരണ നിലനിറുത്താനായി ഒരു സ്കൂളിന് അദ്ദേഹത്തിന്റെ പേര് നൽകിയിട്ടുണ്ട്.
അവലംബം ↑ ↑ Gulam Ali Allana, Muslim political thought through the ages: 1562–1947 , Royal Book Company (1988), p. 215 ↑ Avril Ann Powell, Muslims and Missionaries in Pre-Mutiny India , Routledge (2013), p.181 ↑ Jinnah and Tilak, Comrades in the Freedom Struggle by A. G. Noorani ↑ http://www.outlookindia.com/article.aspx?279545 an article of C.M.Naim on Hasrat Mohani ↑ ഇന്റർനെറ്റ് മൂവി ഡാറ്റാബേസിൽ നിന്ന് ഹസ്റത്ത് മോഹാനി ↑ 'Krant'/ Man Ki Lahar /page 95 ↑ ↑ http://www.justdial.com/Kolkata/Maulana-Hasrat-Mohani-Memorial-Girls-High-School/033PXX33-XX33-110414181000-B5L9_BZDET%5Bപ്രവർത്തിക്കാത്ത+കണ്ണി%5D പുറം കണ്ണികൾ http://www.hasratmohanitrust.net Urdu Poetry of Hasrat Mohani The Maulana Who Loved Krishna Maulana Hasrat Mohani
ഹസ്രത്ഗഞ്ച്
ഇന്ത്യയിലെ ഉത്തർപ്രദേശിന്റെ തലസ്ഥാനവും ഏറ്റവും വലിയ നഗരവുമായ ലഖ്‌നൗവിലെ നഗരവും പ്രധാന വ്യാപാര സ്ഥലവുമാണ് ഹസ്രത്ഗഞ്ച് , ഔദ്യോഗികമായി അടൽ ചൗക്ക് എന്നറിയപ്പെടുന്നു.
ചന്തകൾ കൂടാതെ, ഷോപ്പിംഗ് കോംപ്ലക്സുകൾ, റെസ്റ്റോറന്റുകൾ, ഹോട്ടലുകൾ, തിയേറ്ററുകൾ, കഫേകൾ, നിരവധി ഓഫീസുകൾ എന്നിവയും ഇവിടെ സ്ഥിതിചെയ്യുന്നു.
1827-ൽ അന്നത്തെ നവാബ് നാസിർ-ഉദ്-ദിൻ ഹൈദർ ഷാ, ചൈന, ജപ്പാൻ, ബെൽജിയം എന്നിവിടങ്ങളിൽ നിന്നുള്ള സാധനങ്ങൾ വിൽക്കുന്ന ചൈന ബസാറും കപ്താൻ ബസാറും ആരംഭിച്ച് ഗഞ്ച് മാർക്കറ്റിന് അടിത്തറയിട്ടു.
പ്രസിദ്ധമായ താർ വാലി കോത്തി, ഖാസ് മുക്കാമിലെ 12 ഇമാമുമാരുടെ ദർഗ, ഛോട്ടി ചട്ടാർ മൻസിൽ, സാവൻ-ഭദോ മഹൽ (മൃഗശാലയുടെ ഇപ്പോഴത്തെ സ്ഥാനം), ദാറുൽഷഫ, ലാൽബാഗ് എന്നീസ്ഥലങ്ങൾ അദ്ദേഹത്തിൻ്റെ ഭരണകാലത്തും നിലവിൽവന്നു.
1842-ൽ നവാബ് അംജദ് അലി ഷായുടെ പേരിൽ ഈ പ്രദേശത്തിന്റെ പേര് ഹസ്രത്ഗഞ്ച് എന്നാക്കി മാറ്റി.
1857-ലെ ഒന്നാം സ്വാതന്ത്ര്യസമരത്തിനുശേഷം ബ്രിട്ടീഷുകാർ ഈ നഗരം പിടിച്ചെടുത്തു.
പിന്നീട് ലണ്ടനിലെ ക്യൂൻ സ്ട്രീറ്റിന്റെ മാതൃകയിലാണ് ഹസ്രത്ഗഞ്ച് നിർമ്മിച്ചത്.
പഴയ മുഗൾ ശൈലിയിലുള്ള കെട്ടിടങ്ങൾ പൊളിച്ചുമാറ്റുകയും പുതിയ യൂറോപ്യൻ ഘടനകൾ ഉയർന്നുവരുകയും ചെയ്തു.
റിംഗ് തിയേറ്റർ, ഇപ്പോഴത്തെ ജിപിഒ, ബ്രിട്ടീഷ് ഓഫീസർമാരുടെ ബോൾറൂമും തിയേറ്ററും ആയി പ്രവർത്തിച്ചു, അതിനെ 'വിനോദ കേന്ദ്രം' എന്ന് വിളിച്ചിരുന്നു.
ഈ സ്ഥലം ബ്രിട്ടീഷുകാർക്ക് മാത്രമുള്ളതായിരുന്നു, തദ്ദേശീയർക്ക് പ്രവേശിക്കുന്നത് വിലക്കപ്പെട്ടിരുന്നു.
പിന്നീട് ഇത് പ്രത്യേക കോടതിയാക്കി മാറ്റുകയും കക്കോരി ഗൂഢാലോചന കേസിന്റെ വാദം കേൾക്കുകയും ചെയ്തു.
1929-1932-ൽ, കെട്ടിടം ഗോഥിക് ശൈലിയിൽ നവീകരിക്കുകയും മധ്യഭാഗത്ത് ഒരു ക്ലോക്ക് ടവർ നിർമ്മിക്കുകയും പിന്നീട് ജൻപഥിൽ സ്ഥിതി ചെയ്തിരുന്ന ജിപിഒ ഈ കെട്ടിടത്തിലേക്ക് മാറ്റുകയും ചെയ്തു.
അംജദ് അലി ഷാ മരിച്ചപ്പോൾ, അദ്ദേഹത്തിന്റെ മകൻ വാജിദ് അലി ഷാ സിബ്തൈനാബാദിൽ 10 ലക്ഷം രൂപ മുടക്കി ഒരു ഇമാംബര നിർമ്മിച്ചു.
മഹാത്മാഗാന്ധി മാർഗിൽ ഹൽവാസിയ മാർക്കറ്റിന് എതിർവശത്തായി സ്ഥിതി ചെയ്യുന്ന യുപി ഷിയ സെൻട്രൽ ബോർഡ് ഓഫ് വഖഫ്സിന് കീഴിലുള്ള കേന്ദ്ര സംരക്ഷിത സ്മാരകമായ സിബ്തൈനാബാദ് ഇമാംബര എന്നാണ് ഈ മഹത്തായ കെട്ടിടം ഇപ്പോൾ അറിയപ്പെടുന്നത്.
കനത്ത കയ്യേറ്റത്തിനും അവഗണനയ്ക്കും വിധേയമായ സ്മാരകം അടുത്തിടെ പഴയ പ്രതാപത്തിലേക്ക് പുനഃസ്ഥാപിച്ചു.
ഒന്നാം ലോകമഹായുദ്ധസമയത്ത് (1914-1918) ഇന്ത്യൻ കോഫി ഹൗസ് (ICH)  നിലവിൽ വന്നു, പിന്നീട് അത് ഫിലിമിസ്ഥാൻ സിനിമയുടെ ഉടമസ്ഥതയിലായിരുന്നു, അത് ഇന്ന് സാഹു സിനിമ എന്നറിയപ്പെടുന്നു.
മെയ്ഫെയർ, റിംഗ് തിയേറ്റർ എന്നിവയിൽ നിന്ന് വ്യത്യസ്തമായി ഐസിഎച്ചിൽ എല്ലാ സമയത്തും ഇന്ത്യക്കാരുടെ തിരക്കായിരുന്നു.
1920-കളിൽ, ഡോ. റാം മനോഹർ ലോഹ്യ അടൽ ബിഹാരി വി , ചന്ദ്രശേഖർ മുതൽ യശ്പാൽ, അമൃത്‌ലാൽ നഗർ, ഭഗവതി ചരൺ വർമ, ആനന്ദ് നരേൻ മുല്ല തുടങ്ങിയ പത്രപ്രവർത്തകർക്കും എഴുത്തുകാർക്കും ചിന്തകർക്കും ഈ സ്ഥലം ഒരു പറുദീസയായി മാറി.
അന്തരിച്ച പ്രധാനമന്ത്രി അടൽ ബിഹാരി വാജ്‌പേയിയുടെ ബഹുമാനാർത്ഥം 2019 ഓഗസ്റ്റ് 16-ന് "അടൽ ചൗക്ക്" എന്ന് പുനർനാമകരണം ചെയ്തു.
ഭംഗിയാക്കലും രൂപം മാറ്റലും ലഖ്‌നൗവിലെ ഹസ്രത്ഗഞ്ചിലെ 'പരിവർത്തൻ ചൗക്ക്'
2010-ൽ, ഹസ്രത്ഗഞ്ചിൻ്റെ 200 വർഷം ആഘോഷിക്കുന്നതിനായി, അന്നത്തെ സർക്കാർ പ്രദേശത്തിൻ്റെ നവീകരണത്തിനായി ഒരു പരിപാടി ആരംഭിച്ചു.
നിരവധി വർഷങ്ങൾക്ക് മുമ്പ് രാജ്യത്തെ പ്രശസ്ത ആർക്കിടെക്റ്റ് നാസിർ മുൻജി രൂപകല്പന ചെയ്ത യഥാർത്ഥ മേക്ക്ഓവർ പ്ലാൻ 30 കോടി രൂപ ചെലവിട്ട അന്തിമ പ്ലാനിൻ്റെ അടിസ്ഥാനമായി പ്രവർത്തിച്ചു.
മേൽക്കൂരയിലെ ഹോർഡിംഗുകളും റോഡിലെ കൈയേറ്റങ്ങളും നീക്കം ചെയ്തു.
കെട്ടിടങ്ങൾ ക്രീം നിറത്തിലും പിങ്ക് നിറത്തിലും പെയിൻ്റ് ചെയ്തു; ഒരേ വലിപ്പവും നിറവും ഉള്ള അടയാളങ്ങൾ, കല്ല് നടപ്പാതകൾ, വിക്ടോറിയൻ ശൈലിയിലുള്ള ബാലസ്ട്രേഡുകൾ, വിളക്ക് പോസ്റ്റുകൾ, മാലിന്യ ബിന്നുകൾ, ബെഞ്ചുകൾ, ഒരു ഓപ്പൺ എയർ ചെറിയ ആംഫി തിയേറ്റർ, വർണ്ണാഭമായ ജലധാരകൾ എന്നിവ നിർമ്മിച്ചു.
നൂറ്റാണ്ടുകൾ പഴക്കമുള്ള ഫയർ സ്റ്റേഷൻ ആധുനിക രീതിയിലുള്ള മൾട്ടി ലെവൽ പാർക്കിങ്ങിനായി പൊളിച്ചു.
"ഗഞ്ചിംഗ്": നഗരത്തിലെ ഗഞ്ച് മാർക്കറ്റിൻ്റെ വിശാലമായ പാതകളിലൂടെയും പാതകളിലൂടെയും സഞ്ചരിക്കുകയും ഷോപ്പിംഗ് നടത്തുകയും ചെയ്യുന്ന പരിപാടിയാണിത്.
വിക്ടോറിയൻ ശൈലിയിലുള്ള ഒരു പ്രധാന ഷോപ്പിംഗ് ഏരിയയാണ് ഹസ്രത്ഗഞ്ച്.
ഷോറൂമുകൾ, ഷോപ്പിംഗ് കോംപ്ലക്സുകൾ, റെസ്റ്റോറൻ്റുകൾ, ഹോട്ടലുകൾ, കഫേകൾ, തിയേറ്ററുകൾ, ഓഫീസുകൾ, ബിസിനസ്സുകൾ എന്നിവ ഇവിടെയുണ്ട്.
ഹസ്രത്ഗഞ്ച് കടകളിൽ പ്രസിദ്ധമായ ലഖ്‌നൗ ചിക്കൻ വിൽക്കുന്നു.
ഗുർജരി, ഹാൻഡ്‌ലൂം എംപോറിയം, ഗാന്ധി ആശ്രമങ്ങൾ എന്നിവയും മാർക്കറ്റിൽ സ്ഥിതി ചെയ്യുന്നു.
ഹസ്രത്ഗഞ്ചിൽ സ്ഥിതി ചെയ്യുന്ന 5 നിലകളുള്ള ഒരു പ്രധാന ഷോപ്പിംഗ് മാളാണ് സഹാറ ഗഞ്ച് മാൾ.
425,000 ചതുരശ്ര അടി വിസ്തീർണ്ണമുള്ള ഇത് ഇന്ത്യയിലെ ഏറ്റവും വലിയ ഷോപ്പിംഗ് മാളുകളിൽ ഒന്നാണ്.
ഒരു വലിയ ഫുഡ് കോർട്ട് കൂടാതെ PVR സിനിമാ തിയേറ്ററുകളും ഇവിടെയുണ്ട്.
സിനിമ പ്രദർശനശാലകൾ
ഹസ്രത്ഗഞ്ചിൽ രണ്ട് സിനിമാശാലകളുണ്ട്.
പ്രധാന സിനിമാശാല ഹസ്രത്ഗഞ്ച് ക്രോസ്റോഡിന് തൊട്ടടുത്ത് സ്ഥിതി ചെയ്യുന്ന സാഹു സിനിമ.
രണ്ടാമത്തേത് ലാൽബാഗ് സർക്കിളിലെ നോവൽറ്റി സിനിമ.
അടച്ചുപൂട്ടിയ മേഫെയർ സിനിമ ഒരുകാലത്ത് ഹോളിവുഡ് സിനിമകൾ പ്രദർശിപ്പിക്കുന്നതിന് പേരുകേട്ടതായിരുന്നു.
ഹസ്രത്ഗഞ്ചിലെ ഉണ്ടായിരുന്ന മറ്റ് സിനിമാശാലകൾ കാപ്പിറ്റോൾ, ഇപ്പോൾ തകർത്ത ലീല എന്നിവ ഉൾപ്പെടുന്നു.
ഗഞ്ച് കാർണിവൽ
ലഖ്‌നൗ ഡെവലപ്‌മെൻ്റ് അതോറിറ്റി (എൽഡിഎ), നഗരത്തിൻ്റെ ഭരണസംവിധാനവുമായി ചേർന്ന് എല്ലാ മാസവും രണ്ടാമത്തെ ഞായറാഴ്ച ഹസ്രത്ഗഞ്ച് മാർക്കറ്റിൽ പ്രതിമാസ കാർണിവൽ സംഘടിപ്പിക്കുന്നു.
ഈ രാത്രിയിൽ ബാരിക്കേഡുകളും സുരക്ഷാ സംവിധാനങ്ങളുമുള്ള മാർക്കറ്റ് നോ പാർക്കിംഗ് സോണായി മാറുന്നു.
പൊതുജനങ്ങൾക്കായി വിവിധ തരത്തിലുള്ള സാംസ്കാരിക, വിനോദ പരിപാടികൾ സംഘടിപ്പിക്കുന്നു.
ഡ്രോൺ ക്യാമറകളുടെ സഹായത്തോടെയാണ് ലഖ്‌നൗ പൊലീസ് ജനക്കൂട്ടത്തെ നിരീക്ഷിക്കുന്നത്.
അടൽ ചൗക്ക്
ലഖ്‌നൗ നഗരത്തിലെ ഏറ്റവും തിരക്കേറിയ ക്രോസിംഗ് ആണ് അടൽ ചൗക്ക്.
NH-24, NH-25, NH-28, NH-24B എന്നിവയുടെ സംഗമസ്ഥാനത്താണ് ഇത് സ്ഥിതി ചെയ്യുന്നത്.
ക്രോസിംഗിനൊപ്പം ഈ പ്രദേശം മുഴുവനും ലഖ്‌നൗവിന്റെ ഹെറിറ്റേജ് സോണിൽ ഉൾപ്പെടുന്നു.
മെട്രോ സ്റ്റേഷൻ
ഇവിടെ ലഖ്‌നൗ മെട്രോയിൽ ഒരു മെട്രോ സ്റ്റേഷൻ ഉണ്ട്.
ഇത് ഭൂഗർഭ മെട്രോ സ്റ്റേഷനാണ്.
സ്കൂളുകളും കോളേജുകളും
സെൻ്റ് ഫ്രാൻസിസ് കോളേജ്, സെവൻത് ഡേ അഡ്വെൻറിസ്റ്റ് സീനിയർ സെക്കൻഡറി സ്കൂൾ , ലാ മാർട്ടിനെയർ ഗേൾസ് കോളേജ്, ലൊറെറ്റോ കോൺവെൻ്റ് ലഖ്‌നൗ, ക്രൈസ്റ്റ് ചർച്ച് കോളേജ്, നാഷണൽ പിജി കോളേജ്, സെൻ്റ് ജോസഫ് കത്തീഡ്രൽ എന്നിവയാണ് ഹസ്രത്ഗഞ്ചിന്റെ സ്ഥിതിചെയ്യുന്ന കോളേജുകൾ.
26°51′7.12″N 80°56′39.38″E ﻿ / ﻿ 26.8519778°N 80.9442722°E ﻿ / 26.8519778; 80.9442722
സർവ്വാധികാരി എലസംപ്രതി നാരായണ വർമ്മ തമ്പുരാൻ ഇംഗ്ലീഷ് വിലാസം https://ml.wikipedia.org/wiki/Elasamprathi_Narayana_Varma
പണ്ടത്തെ വെമ്പോലിനാട് എ.ഡി.1100-ഓടെ രണ്ട് ശാഖകളായി പിരിഞ്ഞതിൽ ഒന്നാണ് വടക്കുംകൂർ ദേശം .
ഏറ്റുമാനൂർ , വൈക്കം പ്രദേശങ്ങളും മീനച്ചിൽ താലൂക്കിന്റെ ഒരു ഭാഗവും ഈ രാജ്യത്തിന്റെ ഭാഗങ്ങൾ ആ‍ണ്.
ഇവരുടെ ആദ്യത്തെ രാജധാനി കടുത്തുരുത്തി ആയിരുന്നു.
പിന്നീട് അത് വൈക്കത്തേക്ക് മാറ്റി .
കാരിക്കോട് തലസ്ഥാനമായി (ഇന്നത്തെ മൂവാറ്റുപുഴ , തൊടുപുഴ താലൂക്കുകൾ ഉൾപ്പെട്ടിരുന്ന ) ഉണ്ടായിരുന്ന കീഴ്മലനാട് വടക്കുംകൂറിൽ ലയിച്ചതോടെ (1600) വേമ്പനാട്ടുകായൽ മുതൽ പാണ്ഡ്യരാജ്യത്തിന്റെ പശ്ചിമാതിർത്തി വരെ ഈ രാജ്യം വ്യാപിച്ചിരുന്നു .
തെക്ക് തെക്കുംകൂറും , വടക്ക് കോതമംഗലവുമായിരുന്നു അതിർത്തി.
ഏറെക്കാലം പെരുമ്പടപ്പുസ്വരൂപത്തിന്റെ സാമന്ത രാജ്യമായിട്ടായിരുന്നു വടക്കുംകൂർ നിലനിന്നുപോന്നത്.
കായംകുളത്തെ സഹായിച്ചതിന്റെ പേരിൽ ഈ രാജ്യം മാർത്താണ്ഡവർമ്മ പിടിച്ചടക്കുകയും രാജാവ് കോഴിക്കോട് അഭയം പ്രാപിക്കുകയും ചെയ്തു (1750).
മാർത്താണ്ഡ വർമ്മ പിടിച്ചടക്കിയ പ്രവിശ്യ കരിക്കോട് ആസ്ഥാനമാക്കി തന്റെ പ്രതിനിധി സർവ്വാധികാരി എലസംപ്രതി നാരായണ വർമയെ ഭരണത്തികാരിയായി വാഴിച്ചു .
അദ്ദേഹം കരിക്കോട് ആസ്ഥാനമായി ഈ മേഖലയിൽ ഇന്ന് കാണുന്ന തരത്തിൽ സംപൂർണ്ണ വികസനത്തിന് തുടക്കം കുറിച്ചു.
മുസൽമാൻമാരായ തങ്ങളുടെ പടയാളികൾക്കു ആദ്യമായി ഈ മേഖലയിൽ ഒരു പള്ളി (കരിക്കോട് നായനാര് പള്ളി) സ്ഥാപിച്ചു.
നാരായണ വർമ്മ കോട്ടയം കല്ലറ അമന്തുർ കരവട്ടിടം കോവിലകത്തെ (നിലമ്പുർ/പഴശ്ശി കോവിലകത്തു നിന്നും പലായനം ചെയ്താ രാജാക്കൻമാർ) കുട്ടി തമ്പുരാട്ടിയെ വിവാഹം കഴിച്ചു.
തൊടുപുഴയിലെ പ്രശസ്ത ചാലംകോട് മാറ്റത്തിൽ നാലുകെട്ടിൽ  താമസിച്ചു കരിക്കോട്ടേക്കു പല്ലക്കിൽ എഴുന്നള്ളി നാട് വാണു.
കുലശേഖര സാമ്രാജ്യത്തിന്റെ കാലഘട്ടത്തിൽ കേരളത്തെ ഭരണസൗകര്യത്തിനായി പല പ്രവിശ്യകളായി വിഭചിച്ചിരുന്നു.
വേണാട് , ഓടനാട് , നൻവുഴൈനാട്, മുഞ്ഞുനാട്, വെമ്പൊലിനാട്, കീഴ്മലൈനാട് , എന്നിങ്ങനെയാണു അവ.
ഇതിൽ കീഴ്മലൈനാടിൽ ഉൾപെട്ടിരുന്ന പ്രദേശമാണു തൊടുപുഴ.
എ. ഡി 1600 വരെ കീഴ്മലൈനാട് നിലവിലുണ്ടായിരുന്നു.
എ. ഡി1600 ൽ വടക്കുംകൂർ യുദ്ധത്തിൽ കീഴ്മലൈനാട് പരാജയപ്പെടുകയും വടക്കുംകൂറിൽ ലയിക്കുകയും ചെയ്തു.
മാർത്താണ്ഡവർമ്മയുടെ കാലത്തു തിരുവിതാംകൂറിന്റെ ഭാഗമായിരുന്നു വടക്കുംകൂർ.
മാർത്താണ്ടവർമ്മ മഹാരാജാവിന്റെ കാലത്ത് തൊടുപുഴ ഉൾപ്പെടെയുള്ള സ്ഥലങ്ങൾ അറിയപ്പെട്ടിരുന്നത് വടക്കുംകൂർദേശം എന്നായിരുന്നു.
തിരുവീത൦കൂറിന്റെ ഭാഗം തന്നെയായിരുന്നു അന്ന് വടക്കുംകൂർ.
വടക്കുംകൂർ രാജാക്കന്മാരുടെ ആസ്ഥാനം കരിക്കോടായീരൂന്നു.
ശ്രീ മാർത്താണ്ഡവർമ്മ മഹാരാജാവ് തന്നെയാണ് തന്റെ പ്രധിനിധിയായീ എലസംപ്രതി നാരായണ വർമയെ തൊടുപുഴയുടെ വികസനത്തിന് വേണ്ടി വടക്കുംകൂറിലേക്ക് നിയോഗിച്ചത്‌.
അദ്ദേഹമാണ്‌ തൊടുപുഴയുടെ വികസനത്തിന് തുടക്കം കുറിച്ചത്‌.
മഹാരാജാവിന്റെ നിർദ്ദേശപ്രകാരം തന്റെ മുസ്ലീം ആയ ഭടൻമാർക്കുവേണ്ടി ഇദ്ദേഹമാണ്‌ ഇന്നു കരിക്കോടുള്ള നൈനാര് പള്ളി പണിതത്.
എലസംപ്രതി ചാലംകോട് മറ്റത്തിൽ കോവിലകത്തു താമസിച്ചു ഭരണ കാര്യങ്ങൾ നിർവഹിച്ചു.
പാണ്ടികശാല എന്ന് വിളിപ്പേരുള്ള ഭരണ കേന്ദ്രം കരിക്കോട് ആയിരുന്നു.
തൊടുപുഴ പുതിയ ബസ്റ്റാന്റ് അവലംബം
സർവ്വേ ഇംഗ്ലീഷ് വിലാസം https://ml.wikipedia.org/wiki/Survey
ഭൗമോപരിതലത്തിലൊ അതിനു മുകളിലൊ താഴെയൊ ഉള്ള ബിന്ദുക്കളുടെ ആപേക്ഷികസ്ഥാനം ദൂരം,ഉയരം,കോണളവ് ഇവ കണ്ടുപിടിച്ച് നിർണ്ണയിക്കുന്ന പ്രവൃത്തിയാണ് സർവ്വേ .
ഇതുകൊണ്ട് ‍ ഭൂതലത്തിന്റെ വിസ്തീർണ്ണവും ഉയരവും ആഴവും അളക്കുകയും ഭൂപടങ്ങളും, ജ്യാമിതീയ രൂപങ്ങളും വക്രങ്ങളും ഗ്രാഫുകളും ഉപയോഗിച്ച് രേഖപ്പെടുത്തി വക്കുകയും ചെയ്യുന്നു.
ഭരണപരമായ ആവശ്യങ്ങൾക്കും കൃഷി , ഗൃഹനിർമ്മാണം, യാത്രാസൗകര്യങ്ങളുടെ വികസനം, തുടങ്ങി  നിരവധി ആവശ്യങ്ങൾക്കും ഒഴിച്ചുകൂടനാകാത്തതാണ് സർവേ.
ഇക്കാലത്ത് ഉപഗ്രഹങ്ങളും വിമാനങ്ങളും വരെ ഉപയോഗിച്ച് നടത്തിപ്പോരുന്ന സർവ്വേസംരംഭങ്ങളുടെ പരിധിയിൽപ്പെടാത്ത സ്ഥലങ്ങൾ ഇന്ന് ഭൂതലത്തിൽ ഉണ്ടായിരിക്കാനിടയില്ല.
ഇന്ത്യയിൽ സർവേ നടത്തുന്നതിനുള്ള ഔദ്യോഗികസമിതിയാണ്‌ സർവേ ഓഫ് ഇന്ത്യ .
രീതികൾ ചെയിൻ സർവ്വേ തിയൊഡോലയ്റ്റ് സർവ്വേ, ടോട്ടൽ സ്റ്റേഷൻ സർവ്വേ, പ്ലയിൻ ടേബിൾ സർവ്വേ ജി.പി.എസ് സർവ്വേ Compass survey GPS survey ഇന്ത്യയിൽ
ഇന്ത്യയിൽ ശാസ്ത്രീയമായ സർവ്വേ രീതികൾ കൊണ്ടുവന്നത് ബ്രിട്ടീഷുകാരാണ്.
ഇക്കാര്യത്തിൽ പ്രാതസ്മരണീയങ്ങളായ രണ്ട് നാമങ്ങളാണ് ലാംബ് ട്ൺ, സർ ജോർജ്ജ് എവറ്സ്റ്റ് എന്നിവരുടേത്.
ഇവരുടെ പരിശ്രമങ്ങളേയും അവയുടെ ഫലങ്ങളേയും മൊത്തമായി ദി ഗ്രേറ്റ് ട്രിഗണോമെട്രിൿ സർവ്വേ എന്നു വിളിക്കുന്നു.
പത്തൊമ്പതാം നൂറ്റണ്ടിൽ നടന്ന ഇതിൽ രാജ്യത്തിന്റെ തെക്കു വടക്കായി മദ്ധ്യഭാഗത്തുകൂടി  ചെയിൻ സർവ്വേ നടത്തപ്പെട്ടു.
പിൽക്കാലത്ത് അതിനെ ഉപജീവിച്ച് കിഴക്കും പടിഞ്ഞാറും പ്രദേശങ്ങളിലും സർ വ്വേ നടന്നു.
ഇതിനാവശ്യമായ ഉപകരണങ്ങൾ ഇംഗ്ലണ്ടിൽ നിന്നാണ് കൊണ്ടുവന്നത്.
അന്നത്തെ ഉപകരണങ്ങൾക്ക് ടൺ കണക്കിന് ഭാരമുണ്ടായിരുന്നു.
അവ ആനകളുടേയും കുതിരകളുടേയും സഹായത്തോടെ മദിരാശി മുതൽ ദെഹ്റാ ദൂൺ വരെ എത്തിച്ചാണ് സർവ്വേ പരിപാടികൾ പൂർത്തിയാക്കേണ്ടി വന്നത്.
വലിയ മലകളും  പുഴകളുമെല്ലാം കടുത്ത പ്രതിബന്ധങ്ങൾ ഉണ്ടാക്കിയിരുന്നു.
സമതലങ്ങളിൽ സർവ്വേ സ്റ്റേഷനുകളായി നിലവിലുണ്ടായിരുന്ന ക്ഷേത്രഗോപുരങ്ങൾ വരെ ഉപയോഗപ്പെടുത്തിയിരുന്നു.
നാട്ടുകാരുടെ അന്ധവിശ്വാസങ്ങളും ജോലികളെ പ്രതികൂലമായി ബാധിച്ചിരുന്നു.
സർവ്വേ ആന്റ് ലാന്റ് റെക്കോർഡ്സ്, കേരളം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഈ ലേഖനത്തിൽ ഒരു പരസ്യം പോലെ എഴുതിയ ഉള്ളടക്കം അടങ്ങിയിരിക്കുന്നു.
കേരള സംസ്ഥാനത്തിലെ ഏറ്റവും  പുരാതനമായ ഒരു വകുപ്പാണ് സർവ്വെയും ഭൂരേഖയും വകുപ്പ്.
സർവെ ഡയറക്ടറാണ് സംസ്ഥാനത്ത് ഭൂരേഖാസംരക്ഷണം ഉൾപ്പെടെയുള്ള സർവെ പ്രവർത്തനങ്ങളുടെ ചുമതല വഹിക്കുന്ന മേലധികാരി.
കേരള സംസ്ഥാനം രൂപീകൃതമാകുന്നതിന് വളരെ വർഷങ്ങൾക്ക് മുമ്പ്  അതായത് മലബാർ, മദ്രാസ്, തിരുവിതാംകൂർ, കൊച്ചി എന്നീ നാട്ടുരാജ്യങ്ങളായി നിലനിന്നിരുന്ന കാലത്ത് തന്നെ നികുതി പിരിവിന്റെ ഭാഗമായി സർവ്വെ പ്രവർത്തനങ്ങൾ ആരംഭിച്ചിരുന്നു.
കേട്ടെഴുത്തും, കണ്ടെഴുത്തും പത്തടിക്കോലുകൊണ്ട് അളന്നുള്ള ഖസറ സർവ്വെയും അക്കാലത്തെ പരമ്പരാഗത സർവ്വെ രീതികളായിരുന്നു.
1882 മുതൽ 1902 കാലഘട്ടത്തിൽ ശാസ്ത്രീയമായി നടന്ന സർവെ, സെറ്റിൽമെന്റ് സർവെ എന്നറിയപ്പെടുന്നു.
സെറ്റിൽമെന്റ്  സർവെ റിക്കാർഡുകളാണ് ഇന്നും സർവെ, റവന്യൂ പ്രവർത്തനങ്ങളുടെ അടിസ്ഥാന രേഖയായി കണക്കാക്കുന്നത്.
കേരള സംസ്ഥാനത്ത് വ്യക്തികൾക്കോ, സ്ഥാപനങ്ങൾക്കോ ഒറ്റയ്ക്കോ,  കൂട്ടായോ അവകാശം ലഭിച്ചിട്ടുള്ളതും, കേന്ദ്ര – സംസ്ഥാന സർക്കാരുകളുടെ അധീനതയിലുള്ളതുമായ ഭൂമി അതതിന്റെ അവകാശികൾക്ക് നിലവിലെ നിയമങ്ങൾക്ക് വിധേയമായി നൂതന സാങ്കേതിക വിദ്യകളും സർവ്വെ ഉപകരണങ്ങളും ഉപയോഗിച്ച് കുറ്റമറ്റ രീതിയിൽ ഡിജിറ്റൽ സർവ്വെ ചെയ്ത് അവകാശികളുടെ പേരിൽ ചേർത്ത് ഭൂരേഖകൾ തയ്യാറാക്കുന്ന ജോലിയാണ് നിലവിൽ സർവെയും ഭൂരേഖയും വകുപ്പ് ചെയ്യുന്നത്.
സർവെ/റീസർവെ
ഏതൊന്നിനെ സംബന്ധിച്ചും വസ്തുനിഷ്ഠമായ അന്വേഷണം നടത്തി സമഗ്രമായ റിപ്പോർട്ട് തയ്യാറാക്കുന്നതിനെ പൊതുവിൽ സർവ്വെ എന്നും, ഇത് ഭൂമിയെ സംബന്ധിച്ചുള്ളതാണെങ്കിൽ ഭൂസർവ്വെ എന്നും അറിയപ്പെടുന്നു.
സെറ്റിൽമെന്റ് സർവെ (ഒറിജിനൽ സർവെ) റിക്കാർഡുകളെ ആധാരമാക്കി നിലവിൽ സർവെയും ഭൂരേഖയും വകുപ്പ് നടത്തുന്ന ഭൂമി സംബന്ധമായ സർവെ പ്രവർത്തനങ്ങളെ  റീസർവെ എന്ന് പറയുന്നു.
1961 ൽ കേരളാ സർവ്വെ അതിരടയാള നിയമം  നിലവിൽ വരുകയും  ഇതു പ്രകാരം 1964 ൽ സംസ്ഥാനത്ത് റീസർവ്വെ നടപടികൾ ആരംഭിക്കുകയും ചെയ്തു.
ഡിജിറ്റൽ സർവെ
വകുപ്പിൽ നിന്ന് നൽകുന്ന സേവനങ്ങൾ കൂടുതൽ മെച്ചപ്പെട്ട രീതിയിൽ ആധുനിക വിവര സാങ്കേതിക വിദ്യ പ്രയോജനപ്പെടുത്തി പൊതുജനങ്ങളിലേയ്ക്ക് നേരിട്ട് എത്തിക്കുന്നതിനായി  ഭൂവിവര വ്യവസ്ഥ (GIS) അടിസ്ഥാനപ്പെടുത്തി നടപ്പിലാക്കുന്ന നൂതന ഭൂസർവെ പ്രവർത്തനങ്ങളാണ് ഡിജിറ്റൽ സർവെ.
നിലവിൽ സർവെയും ഭൂരേഖയും വകുപ്പിന്റെ കീഴിലുള്ള എല്ലാവിധ സർവെ പ്രവർത്തനങ്ങൾക്കും ഡിജിറ്റൽ സർവെ രീതിയാണ് അവലംബിച്ച് വരുന്നത്.
ഇതു മൂലം വേഗത്തിലും സുതാര്യമായും കൃത്യതയോടുമുള്ള റിക്കാർഡുകൾ ഡിജിറ്റൽ രൂപത്തിൽ ലഭിക്കുന്നതാണ്.
ഇതര സർക്കാർ വകുപ്പുകൾക്കും ഇത്തരം ഡിജിറ്റൽ മാപ്പുകൾ വിവിധങ്ങളായ ആവശ്യങ്ങൾക്ക് പ്രയോജനപ്പെടുത്താവുന്നതാണ്.
റീസർവെ ലക്ഷ്യങ്ങൾ
കേരളാ സംസ്ഥാന രൂപീകരണത്തിന് വർഷങ്ങൾക്ക് മുമ്പ് തന്നെ തയ്യാറാക്കപ്പെട്ടിരുന്ന സർവ്വെ റിക്കാർഡുകളിൽ ഭൂമിയുടെ ക്രയ വിക്രയങ്ങൾ മൂലം പിന്നീട്  ഭൂമിയിലുണ്ടായ മാറ്റങ്ങൾ സർവെ റിക്കാർഡിൽ ഉൾപ്പെട്ട് വരാത്തതിനാൽ തന്നെ സർവ്വെ     റിക്കാർ‍ഡുകളും ഭൂസ്ഥിതിയും തമ്മിൽ വളരെയേറെ വ്യത്യാസങ്ങൾ ഉണ്ടായതിനാലും പല റിക്കാർഡുകളും കാലഹരണപ്പെട്ടു പോയതിനാലും, റിക്കാർഡുകൾ നിലവിലെ റവന്യൂ ഭരണത്തിന് പര്യാപ്തമല്ലാത്തതിനാലും ഭൂവുടമകൾ തമ്മിലുളള അതിർത്തി, അവകാശ തർക്കങ്ങൾ നീതിയുക്തമായി പരിഹരിക്കുന്നതിന് സംസ്ഥാനത്ത് പുതിയൊരു സർവ്വെ ആവശ്യമായിവന്നു.
1964 മുതൽ ആരംഭിച്ച ടി സർവെ പ്രവർത്തനങ്ങളെ റീസർവെ എന്നറിയപ്പെടുന്നു.
സംസ്ഥാനത്തെ മുഴുവൻ വില്ലേജുകളുടെയും നാളതീകരിച്ച (പുതുക്കിയ) സർവെ റിക്കാർഡുകൾ തയ്യാറാക്കുന്നതിനാണ് റീസർവെയിലൂടെ സർവെയും ഭൂരേഖയും വകുപ്പ് ലക്ഷ്യമിടുന്നത്.
റീ-സർവ്വെ പ്രയോജനങ്ങൾ സംസ്ഥാനത്തുള്ള ഓരോ കൈവശ ഭൂമിയുടെ സ്ഥാനം, അതിർത്തി നിർണ്ണയം, വിസ്തീർണ്ണം എന്നിവ നിർണ്ണയിക്കുന്നതിന് സാധിക്കുന്നു.
സ്വകാര്യ വസ്തുക്കളുടെ അതിർത്തി തിരിച്ച് സ്ഥിരമായ സർവ്വെ അടയാളങ്ങൾ സ്ഥാപിച്ച് അതിനനുസരണമായി സർവ്വെ ചെയ്ത് റിക്കാർഡ്  തയ്യാറാക്കി സൂക്ഷിക്കുന്നതിനാൽ, ഭൂവുടമകളുടെ അതിർത്തി തർക്കങ്ങൾ നീതിയുക്തമായി പരിഹരിക്കുന്നതിന് സാധിക്കുന്നു.
വിസ്തീർണ്ണത്തിന് അനുസരണമായി നികുതി ഈടാക്കുന്നതിന് സാധിക്കുന്നു.
സർക്കാർ അധീനതയിലുള്ള ഭൂമികൾ പ്രത്യേകമായി തിരിച്ച് സർവ്വെ ചെയ്ത് റിക്കാർഡുകൾ തയ്യാറാക്കുന്നതിനാൽ അനധികൃത കയ്യേറ്റങ്ങളിൽ നിന്നും സർക്കാർ ഭൂമി സംരക്ഷിക്കുന്നതിന് സാധിക്കുന്നു.
പട്ടയം നൽകുന്നതുൾപ്പെടെയുളള വിവിധ സർക്കാർ ആനുകൂല്യങ്ങൾ ജനങ്ങൾക്ക് നൽകുന്നതിന് സാധിക്കുന്നു.
ഭൂരഹിതരില്ലാത്ത കേരളം പോലുള്ള സർക്കാരിന്റെ വിവിധ പദ്ധതികൾ പ്രകാരം ഭൂരഹിതർക്ക് ഭൂമി നൽകുന്നതിനാവശ്യമായ സ്ഥലം കണ്ടെത്തുന്നതിന് സാധിക്കുന്നു.
അഡ്മിനിസ്ട്രേറ്റീവ്  ബൗണ്ടറികൾ ഉൾപ്പെടെയുള്ള വിവിധ ആവശ്യങ്ങൾക്കുള്ള മാപ്പുകൾ കൃത്യമായി  തയ്യാറാക്കുവാൻ സാധിക്കുന്നു.
കൃത്യമായ ഭൂരേഖകളെ അടിസ്ഥാനമാക്കി റവന്യൂ ഭരണം സുഗമമാക്കുന്നു.
റീസർവെ ജനപങ്കാളിത്തം
റീസർവെ പ്രവർത്തനങ്ങൾക്ക് ജനപങ്കാളിത്തം വളരെ പ്രധാനപ്പെട്ടതാണ്.
റീസർവെ ചെയ്യുന്ന വില്ലേജുകളിലെ ഭൂവുടമസ്ഥർക്ക് റീസർവെയുടെ പ്രാധാന്യത്തെ സംബന്ധിച്ചും റീസർവ്വെയിലൂടെ തങ്ങളുടെ ഭൂമിയുടെ വിവരങ്ങൾ സർക്കാർ രേഖകളിൽ പുതുക്കി പരിപാലിക്കുകയാണ് എന്ന അവബോധം ഇല്ലാത്തതിനാലും മതിയായ സഹകരണം പലപ്പോഴും റീസർവെ പ്രവർത്തനങ്ങളിൽ ലഭിക്കാറില്ല.
മതിയായ പരസ്യം നൽകിയാണ് ഓരോ വില്ലേജിലേയും റീസർവ്വെ ആരംഭിക്കുന്നത്.